S-876/2010

Mál þetta, sem dómtekið var 3. mars sl., er höfðað með ákæru ríkislögreglustjóra, útgefinni 20. október 2010, á hendur Á-kk-þgf H-kk-þgf, kt. 000000-0000, Hólagötu 6, Vogum, „fyrir meiri háttar brot gegn skattalögum framin í rekstri einkahlutafélagsins A+ verktakar, kennitala 000000-0000, sem ákærði Á-kk-nf var starfandi framkvæmdastjóri, skráður stjórnarmaður og prókúruhafi fyrir, með því að hafa:

1. Eigi staðið skil á virðisaukaskattsskýrslum á lögmæltum tíma vegna uppgjörstímabilanna janúar-febrúar, maí-júní og júlí-ágúst 2008 og eigi staðið ríkissjóði skil á virðisaukaskatti sem innheimtur var vegna uppgjörstímabilanna janúar-febrúar til og með júlí-ágúst sama ár, í samræmi við fyrirmæli IX. kafla laga nr. 50/1988 um virðisaukaskatt, samtals að fjárhæð kr. 6.660.724, sem sundurliðast sem hér greinir:

2. Eigi staðið skil á skilagreinum vegna staðgreiðslu opinberra gjalda á lögmæltum tíma vegna tímabilanna janúar til og með júlí 2008 og eigi staðið ríkissjóði skil á staðgreiðslu opinberra gjalda vegna tímabilanna janúar til og með ágúst sama ár, í samræmi við fyrirmæli í III. kafla laga um staðgreiðslu opinberra gjalda nr. 45/1987, sem haldið var eftir af launum starfsmanna einkahlutafélagsins, samtals að fjárhæð kr. 5.697.263, sem sundurliðast sem hér greinir:

Framangreind brot ákærða samkvæmt 1. og 2. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988 um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru.

b) 2. mgr. 30. gr. laga nr. 45/1987 um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005, að því er varðar 2. tölulið ákæru.

Þess er krafist að ákærði verði dæmdur til refsingar og greiðslu alls sakarkostnaðar.“

Um málavaxtalýsingu er skírskotað til ákæru.

Við ákvörðun refsingar er litið til þess að ákærði hefur hreinskilnislega játað brot sín og að hann hefur ekki áður sætt refsingu sem máli skiptir. Þykir refsing hans hæfilega ákveðin fangelsi í fjóra mánuði. Rétt þykir að fresta fullnustu þessarar refsingar ákærða og skal hún falla niður að liðnum tveimur árum frá uppkvaðningu dóms þessa að telja, haldi hann almennt skilorð 57. gr. almennra hegningarlaga.

Sannað er að virðisaukaskattskýrslum og skilagreinum vegna staðgreiðslu opinberra gjalda fyrir A+ verktaka ehf., m.a. vegna janúar og febrúar, var ekki skilað á réttum tíma. Með vísan til þess og dóms Hæstaréttar Íslands í máli nr. 77/2010, sem kveðinn var upp 10. febrúar sl., verður fésekt ákærða ákveðin sem nemur tvöfaldri vangoldinni fjárhæð virðisaukaskatts og afdreginnar staðgreiðslu. Samkvæmt því verður fésekt ákærða vegna brota, sem tilgreind eru í 1. lið ákæru, ákveðin 13.000.000 króna, en 12.000.000 króna vegna brota sem tilgreind eru í 2. lið ákæru, eða samtals 25.000.000 króna og komi þriggja mánaða fangelsi í stað sektarinnar verði hún ekki greidd innan þess tíma, sem í dómsorði greinir.

Ákærði greiði þóknun skipaðs verjanda síns, V-kk-ef K-kk-ef hrl., sem er hæfilega ákveðin 62.750 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, Á-kk-nf H-kk-nf, sæti fangelsi í fjóra mánuði, en fullnustu refsingarinnar er frestað og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði 25.000.000 króna í sekt til ríkissjóðs innan fjögurra vikna frá birtingu dómsins, en sæti ella fangelsi í þrjá mánuði.

Ákærði greiði þóknun skipaðs verjanda síns, V-kk-ef K-kk-ef hrl., 62.750 krónur.

R-kvk-nf B-kvk-nf

Rétt endurrit staðfestir.

Héraðsdómi Reykjaness 8. mars 2011.